24.2.2022
Úradný vestník Európskej únie
SK
L 45/1523 KOMISIA PRÍPRAVNÉ AKCIE
KAPITOLA PA 01 — VÝSKUM A INOVÁCIE (pokračovanie) PA 01 22
(pokračovanie)
PA 01 22 02
Prípravná akcia – Európske startupy 2.0 – Posunutie európskeho startupového hospodárstva na vyššiu úroveň prostredníctvom poznatkov, výskumu a podujatí založených na údajoch Číselné údaje (Diferencované finančné prostriedky) Rozpočtové prostriedky 2022 Záväzky
1 000 000
Platby
Rozpočtové prostriedky 2021 Záväzky
Platby
Plnenie 2020 Záväzky
Platby
250 000
Poznámky Platforma podporuje tvorbu politiky založenej na údajoch na regionálnej, vnútroštátnej a európskej úrovni tým, že poskytuje dôveryhodné poznatky na makroúrovni, pokiaľ ide o rastový potenciál rôznych startupových ekosystémov.
Už poskytla informácie napríklad na účely cieľov stanovených v nedávnom oznámení Komisie o digitálnom kompase 2030 (COM(2021) 118 v konečnom znení) a vplyvu normy EU Startup Nations, ktorú doteraz prijalo 25 členských štátov, a bude dôležitým nástrojom na monitorovanie pokroku pri ich dosahovaní.
Nadväzujúci projekt „Európske startupy 2.0“ by podporil konsolidáciu platformy a jej transformáciu na samoudržateľný zdroj dostupný tvorcom politík a iným súkromným a verejným ekosystémovým subjektom v oblasti technológií v strednodobom a dlhodobom horizonte.
Startupy a scaleupy sú dôležité pre budúce európske hospodárstvo a spoločnosť.
Stali sa významným prispievateľom k novým, kvalitným pracovným miestam a sú zďaleka najrýchlejším a najodolnejším motorom rastu pracovných miest s 10 % medziročným rastom.
V súčasnosti sú v technologických startupoch v celej Európe zamestnané dva milióny ľudí a očakáva sa, že do roku 2025 ich počet stúpne na 3,2 milióna.
Startupy a scaleupy majú preukázateľnú schopnosť vyvíjať prelomové inovácie v reakcii na skutočné potreby sveta, vytvárať nové pracovné miesta a budovať synergie so silnými tradičnými priemyselnými odvetviami Európy.
Úlohu startupov pri zotavovaní sa z prebiehajúcej krízy – a pri urýchľovaní ekologickej a digitálnej transformácie – nemožno podceňovať.
PA 01 22 03
Prípravná akcia – Prípravná akcia Platforma na správu znalostí pre Nový európsky Bauhaus Číselné údaje (Diferencované finančné prostriedky) Rozpočtové prostriedky 2022 Záväzky
2 000 000
Platby
Rozpočtové prostriedky 2021 Záväzky
Platby
Plnenie 2020 Záväzky
Platby
500 000
Poznámky Iniciatíva Nový európsky Bauhaus (NEB), ktorú oznámila predsedníčka von der Leyenová vo svojom prejave o stave Únie 2020, je environmentálny, hospodársky, sociálny a kultúrny projekt, ktorého cieľom je skombinovať udržateľnosť, investície, cenovú dostupnosť, prístupnosť a dizajn, a tak pomôcť pri plnení Európskej zelenej dohody a jej hlavného cieľa, aby sa Únia do roku 2050 stala prvým klimaticky neutrálnym blokom na svete.
Hodnoty a myšlienky: Hlavnými hodnotami NEB sú udržateľnosť, estetika a inkluzívnosť.
Jeho cieľom je vytvoriť interdisciplinárny rámec na podporu, uľahčenie a urýchlenie ekologickej transformácie spojením udržateľnosti, inovácií, obehovosti a kvality skúseností vrátane estetického rozmeru.
Tento rámec bude zahŕňať priemyselnú, vzdelávaciu, umeleckú a kultúrnu sféru a vytvorí mosty medzi vedou, výskumom, technológiou a podnikmi na jednej strane a kultúrou, architektúrou, umením a dizajnom na druhej strane.
Zároveň pomôže podporiť sociálne začlenenie vrátane cenovej dostupnosti a prístupnosti.
Znamená to, že Nový európsky Bauhaus sa bude snažiť nájsť inovatívne, kreatívne a vhodné riešenia zložitých spoločenských problémov (v budovách aj mimo nich), a to spoločnou tvorbou.